RUIHHLO TAM THAM TAK MIZORAM POLICE-TEN MAN,"1182/2024-2025 Aizawl the 13th July, 2024: Nimin khan Mizoram Police chuan ruihhlo (drugs) tam tham tak hmun hnihah an man leh ta. 1). Nimin dt.12.7.2024 khan Khawzawl Police leh Champhai Police ten joint operation neiin Champhai lam atanga Aizawl pan Bolero MZ-06 1517 atangin Methamphetamine thahnem tak an man a, Motor neitu leh khalhtu ni bawk Lalrintluanga, Champhai Vengthlang nia insawi chu an man nghal a ni. Ruihhlo man hi a vaiin Kg 115.55 a rit, pack 106/ mum 1,070,600 a ni a, local market-a Rs.32,11,80,000 man hu ni a chhut a ni. Khawzawl PS Case No.40 dt 12.7.2024 u/s 22(c)/25 ND&PS Act ziahluh nghal niin, a kaihhnawih dangte chhuizui mek a ni. 2). Nimin 12.7.2024 vek khan Zokhawthar PS Ops team te chuan an thudawn bawhzuiin Zokhawthar Playground bulah heroin hawng 124, gram 1429, Rs.42,87,000 man hu chu lirthei pakhat (Venue Car) B/R No. MZ-01AA-9326 leh a neitu Lalduhawmi (27) d/o Lalduhthara (L), Dinthar veng, Champhai nia inchhal kut atangin an man. Zokhawthar PS Case No.61/2024 Dt.12.07.2024 U/s 21(c)/25 ND &PS Act ziahluh niin a kaihhnawih dangte chhuizui mek a ni bawk.",Dated: 13 th Jul 24 9:03 PM,https://dipr.mizoram.gov.in/post/ruihhlo-tam-tham-tak-mizoram-police-ten-man